b'\n_START_ARTICLE_\nOskar Schindler\n_START_PARAGRAPH_\nOskaras \xc5\xa0indleris (vok. Oskar Schindler; 1908 m. baland\xc5\xbeio 28 d. Cvitau, Moravija, Austrija-Vengrija \xe2\x80\x93 1974 m. spalio 9 d. Hildesheimas, Vokietija) \xe2\x80\x93 istorin\xc4\x97 Antrojo pasaulinio karo asmenyb\xc4\x97, savo pasiaukojamais veiksmais i\xc5\xa1gelb\xc4\x97jusi apie 1 200 \xc5\xbeyd\xc5\xb3 gyvybes.\n_START_SECTION_\nBiografija\n_START_PARAGRAPH_\nGim\xc4\x97 1908 m. baland\xc5\xbeio 28 d. ir augo Sudetuose, vokie\xc4\x8di\xc5\xb3 \xc5\xa1eimoje ir prie\xc5\xa1 Antr\xc4\x85j\xc4\xaf pasaulin\xc4\xaf kar\xc4\x85 tapo Abvero agentu. Karo metu pasibais\xc4\x97j\xc4\x99s savo tautie\xc4\x8di\xc5\xb3 naci\xc5\xb3 elgesiu su \xc5\xbeydais, prie i\xc5\xa1 \xc5\xbeydo pramonininko perimtos emal\xc4\x97s ind\xc5\xb3 gamyklos Krokuvoje suk\xc5\xabr\xc4\x97 stovykl\xc4\x85 su paken\xc4\x8diamomis s\xc4\x85lygomis._NEWLINE_B\xc5\xabdamas gudriu ir \xc4\xaftakingu SS sluoksniuose, jis sugeb\xc4\x97jo i\xc5\xa1laviruoti ir sunkiose situacijose, nors du kartus buvo are\xc5\xa1tuotas. Baigiantis karui, kai \xc5\xbeydai buvo prad\xc4\x97ti masi\xc5\xa1kai naikinti, jis karin\xc4\x97s gamyklos k\xc5\xabrimo dingstimi \xc4\x8cekijoje evakavo apie 1000 \xc5\xbeyd\xc5\xb3, tokiu b\xc5\xabdu jiems i\xc5\xa1gelb\xc4\x97damas gyvybes, nors nauja gamykla nei\xc5\xa1leido nei vieno tinkamo ginklo. Po karo, O. \xc5\xa0indleriui patyrus sunkum\xc5\xb3, i\xc5\xa1gelb\xc4\x97ti \xc5\xbemon\xc4\x97s jam atsid\xc4\x97kojo \xe2\x80\x93 jis po pusmet\xc4\xaf praleisdavo Izraelyje kaip gerbiamas kitatautis. Suteiktas Pasaulio taut\xc5\xb3 teisuolio vardas._NEWLINE_Apie j\xc4\xaf para\xc5\xa1yta populiari knyga \xe2\x80\x9e\xc5\xa0indlerio s\xc4\x85ra\xc5\xa1as\xe2\x80\x9c, taip pat sukurtas populiarus filmas \xe2\x80\x9e\xc5\xa0indlerio s\xc4\x85ra\xc5\xa1as\xe2\x80\x9c.'